D Schadt Nöieburg wo grad ono d'houptschadt vom Kanton isch, lit unge-n-am Nöieburgersee. Schodfoh isch echli gröser aus Nösch u lit ufem Hoger obe, gäge die Französischi Gränze zue. Drzwüsche lit no ds Val-de-Ruz u gäg lings übere heimer no ds Valtraver, das isch dert, wo die Grüeni Fee härchunnt. Im Nöieburger Jura isches geng ä chly chaut we d'Bise geit, aber drfür het me nume säute Näbu we die dunger ir Suppe hocke. Äs het viu Waud u wos ke Waud het, hets meischtens Chüe. Im Ungerland unge mache si Wy (vorwiegend Wysswy, aber au Rosé, dä nennt me Oeil de Perdrix, und ganz wenig Rotwy).